ટીમ ઇન્ડિયાના શાનદાર ઓલરાઉન્ડરમાં સામેલ બિન્નીએ બેંગ્લોરમાં 1983મા રમાયેલી પાકિસ્તાન સામેની વનડેમાં અણનમ 83 રનની શાનદાર ઇનિંગ રમી હતી. તેમની આ બેટિંગની મદદથી ભારતે આ મેચ જીતી હતી. 1986માં ઇંગ્લેન્ડમાં તેમણે મેચ વિનિંગ પરફોર્મસ આપીને ઇતિહાસ રચી નાંખ્યો હતો. તેમણે હેડિંગલેમાં રમાયેલી મેચમાં 7 વિકેટ મેળવી હતી. 1983ના વિશ્વ કપમાં બિન્નીની ભૂમિકા મહત્વની હતી. તેમણે આ ટૂર્નામેન્ટમાં 18 વિકેટ મેળવી હતી. બિન્નીએ ટેસ્ટ કારકિર્દીમાં 47 વિકેટ લીધી હતી અને 830 રન બનાવ્યા હતા, જ્યારે વનડેમાં 629 રન બનાવીને 77 વિકેટ મેળવી હતી.